මෙවන් ප්‍රෞඩ වටිනාකමක් පවතින සමනළ කන්දේ අදටත් හුදෙකලා වූ කන්දක් තරණය කිරීමට අප පසුගියදා පිටත්ව ගියේ යම් ගවේෂණාත්මක මූලාශ්‍ර කිසිවක් හෝ ලැබෙතැයි සිතමිනි. මීටර් 1465ක් පමණ වන පැදුරුතලාගල කන්ද පිහිටියේ මීටර 1500ක් පමණ උසැති හීන් පිදුරුතලාව කන්දට අසල්වැසි වෙමිනි. පැදුරුතලාගල කන්ද සිරිපා යන බැතිමතුන් නිරායාසයෙන්ම දකින්නේ කුරුවිට එරත්න මාර්ගයෙන් යන විටදීය. මන්ද වර්ණගල අම්බලම පිටුපස ඇති මෙම කන්ද ඇතැම් අය වරණගල කන්ද ලෙස ද හඳුන්වනු ලබයි. කෙසේ හෝ මෙම අපූරු කන්ද මුල්වරට අප දුටුවේ මීට සිව් වසරකට පෙර අප කුණුදිය පර්වතය මුදුනට නගින විටදීය. වර්ණගල අම්බලම පිටුපස ඇති මෙම කන්ද බැලූ බැල්මට දැවැන්ත ගල් පර්වතයකි. මෙය ඉතා දිගු ප්‍රදේශයක් පුරා ව්‍යාප්තව පවතින අතර කන්ද තරණය කිරීමට අපගේ සහයට සිටියේ ගූගල් සිතියම පමණි.
පැදුරුතලාගල කන්ද හදුන්වන වෙනත් නම් මොනවාද
වරණගල කන්ද